**รายงานการประชุมสภาองค์การบริหารส่วนตำบลนาไม้ไผ่สมัยสามัญ สมัยที่ 4 /2560 ประจำปี 2560**

**เมื่อวันที่ 24 ตุลาคม 2560 เวลา 13.20 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายภัฎศชลญ์ | แร่ทอง | ส.อบต.หมู่ที่ 2 |
| 7. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 8. | นายสมใจ | ศรีระษา | ส.อบต.หมู่ที่ 4 |
| 9. | นายสมนึก | สมมาตร | ส.อบต. หมู่ที่ 4 |
| 10. | นายขจร | แก้วสว่าง | ส.อบต.หมู่ที่ 5 |
| 11. | นางสิรัญญา | สังข์การณ์ | ส.อบต.หมู่ที่ 5 |
| 12. | นายรัตตะภูมิ | คงยงค์ | ส.อบต.หมู่ที่ 6 |
| 13. | นายสัมพันธ์ | จีนประสม | ส.อบต.หมู่ที่ 6 |
| 14. | นายพรศักดิ์ | ภักดีสุวรรณ | ส.อบต.หมู่ที่ 7 |
| 15. | นายพรชัย | รัตนคช | ส.อบต.หมู่ที่ 7 |
| 16. | นายอภินันต์ | หนูริง | ส.อบต.หมู่ที่ 8 |
| 17. | นายวิชาญ | ทรัพย์พระอินทร์ | ส.อบต.หมู่ที่ 8 |
| 18. | นายสมพร | รัตนคช | ส.อบต.หมู่ที่ 9 |
| 19. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 20. | นายผล | กล้าปราบโจร | ส.อบต.หมู่ที่ 10 |
| 21. | นางสาวนงลักษณ์ | ตาดทอง | ส.อบต.หมู่ที่ 10 |
| 22. | นายสมยศ | รักษาแก้ว | ส.อบต.หมู่ที่ 11 |
| 23. | นายณรงค์ | อักษรไทย | ส.อบต.หมู่ที่ 11 |
| 24. | นายไพศาล | แก้วตาทิพย์ | ส.อบต.หมู่ที่ 12 |
| 25. | นางศรีสุดา | ชำนาญกิจ | ส.อบต.หมู่ที่ 13 |
| 26. | นายเดชภณ | แก้วคุ้มภัย | ส.อบต.หมู่ที่ 14 |
| 27. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายอภิชาติ | รัตนบุรี | ส.อบต.หมู่ที่ 12(ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายบุญสิทธิ์ | ชอบทำกิจ | เลขานุการนายก อบต. |
| 4. | นางสุจิตรา | ป้านวัน | รองปลัด อบต. |
| 5. | นางถาวร | อยู่เป็นสุข | ผอ.กองคลัง |
| 6. | นายอรุณ | ชูประจง | ผอ.กองช่าง |
| 7. | นางนงเยาว์ | ศรีจันทร์ | หัวหน้าสำนักปลัด |
| 8. | นางอรอุษา | คงหอม | จนท.วิเคราะห์ฯ |
| 9. | นางจีรภรณ์ | คชพันธ์ | ผช.ธุรการ |
| 10. | นางมลธิรา | ช่วยเมือง | ผู้ช่วยครูผู้ดูแลเด็ก |
| 11. | นางเบ็ญจวรรณ | สุวรรณพันธ์ | ผู้ช่วยครูผู้ดูแลเด็ก |
| 12. | นางสาวอุไรวรรณ | ศรีสวัสดิ์ | ผู้ช่วยครูผู้ดูแลเด็ก |
| 13. | นางจิราพร | ศรีจันทร์ | ครูผู้ดูแลเด็ก |

**เริ่มประชุม 14.00น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้กำหนดการประชุมสมัยสามัญ 4 สมัยซึ่งครั้งนี้เป็นการประชุมสมัยสามัญ สมัยที่ 4/2560 และได้กำหนดไว้ในระหว่างวันที่ 17 – 31 ตุลาคม 2560 โดยกำหนดไว้ 4 สมัย

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 เรื่อง การจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับกำหนดการก็จะมีเจ้าหน้าที่ประจำซุ้มถวายดอกไม้จันทน์ตั้งแต่ 07.00 น. โดยเริ่มพิธีถวายดอกไม้จันทน์ ช่วงแรกตั้งแต่ 09.00 น. และในเวลา 15.00 น.ประธานพิธีมาถึงบริเวณพิธี นำคณะข้าราชการและประชาชน เป็นการถวายดอกไม้จันทน์ (ช่วงที่สอง)โดยให้ดูจากการถ่ายทอดสดพระราชพิธีถวายพระเพลิงพระบรมศพฯทางโทรทัศน์รวมการเฉพาะกิจแห่งประเทศไทย และสำหรับการแต่งกายทุกท่านสามารถดูรายละเอียดได้ที่ตามเอกสารประชาสัมพันธ์ และภาคค่ำหลังจากที่ในหลวงรัชกาลที่ 10 พระราชดำเนินขึ้นบนพระเมรุมาศถวายพระเพลิงพระบรมศพจริง แล้ว ประธานในพิธี คณะข้าราชการและประชาชน เริ่มนำดอกไม้จันทน์ไปเผา ณ อาคารจิตกาธาน

**ที่ประชุม** รับทราบ

**1.2 เรื่องรายงานผลการติดตามและประเมินผลแผนพัฒนา ประจำปีงบประมาณ พ.ศ. 2560 รอบเดือนตุลาคม พ.ศ. 2560 (ระหว่างเดือนเมษายน พ.ศ. 2560 ถึง กันยายน พ.ศ. 2560)**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** ประธานสภาองค์การบริหารส่วนตำบลนาไม้ไผ่และท่านสมาชิกสภาองค์การบริหารส่วนตำบลนาไม้ไผ่ตลอดจนผู้ทรงเกียรติทุกท่านตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 และแก้ไขเพิ่มเติมถึงฉบับที่๒พ.ศ.๒๕๕๙ข้อ 30 การติดตามและประเมินผลแผนพัฒนาให้คณะกรรมการติดตามและประเมินผลแผนพัฒนาองค์การบริหารส่วนตำบลกำหนดแนวทางวิธีการในการติดตามและประเมินผลแผนพัฒนาดำเนินการติดตามและประเมินผลแผนพัฒนารายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารเพื่อให้ผู้บริหารเสนอต่อสภาคณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละสองครั้งภายในเดือนเมษายนและภายในเดือนตุลาคมของทุกปีทั้งนี้ให้ปิดประกาศโดยเปิดเผยไม่น้อยกว่าสามสิบวันเพื่อให้การติดตามและประเมินผลแผนพัฒนาท้องถิ่นสอดคล้องกับการใช้จ่ายงบประมาณขององค์กรปกครองส่วนท้องถิ่นเป็นไปอย่างมีประสิทธิภาพคุ้มค่ามีความโปร่งใสและอยู่ภายใต้กรอบวินัยการเงินการคลังที่ดีจากการติดตามประเมินผลแผนพัฒนาองค์การบริหารส่วนตำบลนาไม้ไผ่ตามที่ได้รับรายงานจากคณะกรรมการติดตามและประเมินผลแผน- รายละเอียดในรายงานการติดตามและประเมินผลแผนพัฒนาท้องถิ่นประจำปีพ.ศ.2560 รอบเดือนตุลาคมพ.ศ.2560 (ระหว่างเดือนเมษายนพ.ศ.2560 ถึง 30 กันยายนพ.ศ. 2560) รายละเอียดตามเอกสารสามารถสรุปโดยการแยกเป็นประเด็นดังนี้

1.ด้านการวางแผนจำนวนโครงการแยกตามยุทธศาสตร์ที่บรรจุในแผนพัฒนาฯรวมทั้งสิ้น 297 โครงการงบประมาณทั้งสิ้น 181,767,850 บาท

2.ด้านการจัดทำงบประมาณจำนวนโครงการแยกตามยุทธศาสตร์ที่นำไปจัดทำงบประมาณตามข้อบัญญัติรวมทั้งสิ้น 132 โครงการงบประมาณทั้งสิ้น 34,117,260 บาท

3.ด้านการใช้จ่ายงบประมาณจำนวนโครงการแยกตามยุทธศาสตร์ที่ได้ดำเนินการรวมทั้งสิ้น 92 โครงการงบประมาณทั้งสิ้น 26,882,083 บาท

- จากการสำรวจตามแบบประเมินความพึงพอใจต่อผลการดำเนินงานขององค์กรปกครองส่วนท้องถิ่นในการแจกแบบสอบถาม (ตอนประชุมประชาคมระดับตำบลโดยผู้ตอบแบบสอบถามโดยการประเมินผลความพึงพอใจจากทุกภาคส่วนไม่ว่าจะเป็นส่วนราชการผู้นำชุมชนกลุ่มแกนนำผู้สูงอายุเยาวชนตัวแทนกลุ่มอาชีพฯลฯ )ภาพรวมปรากฏว่าประชาชนมีความพึงพอใจต่อผลการดำเนินงานดังนี้

- พอใจมากร้อยละ 19.40

- พอใจร้อยละ 74.25

- ไม่พอใจร้อยละ 6.35

ข้อเสนอแนะจากคณะกรรมการฯ คณะกรรมการติดตามและประเมินผลแผนพัฒนาองค์การบริหารส่วนตำบลนาไม้ไผ่ได้เสนอความคิดเห็นเกี่ยวกับรายงานผลการติดตามและประเมินผลแผนพัฒนาสามปี (พ.ศ.๒๕60-๒๕62) ดังนี้

1. โครงการที่ได้รับอนุมัติงบประมาณให้ดำเนินการแล้วไม่ควรโอนงบประมาณเพิ่มในภายหลังควรวิเคราะห์การใช้จ่ายงบประมาณอย่างรอบด้านองค์การบริหารส่วนตำบลควรมีการตั้งงบประมาณให้สอดคล้องกับการเบิกจ่ายจริง

2. ในการจัดโครงการ/กิจกรรมแต่ละครั้งองค์การบริหารส่วนตำบลควรมีการประเมินผลด้านความสำเร็จของโครงการความคุ้มค่าในการใช้จ่ายงบประมาณและความพึงพอใจของผู้เข้าร่วมโครงการเพื่อนำไปสู่การปรับปรุงและพัฒนาการจัดทำโครงการในครั้งต่อไป

3. โครงการ/กิจกรรมที่มีการดำเนินงานอย่างต่อเนื่องเป็นประจำทุกปีงบประมาณควรมีการเปลี่ยนแปลงรูปแบบการจัดงานที่แตกต่างไปจากเดิมโดยเน้นประโยชน์ของชุมชนเป็นสำคัญนอกจากนี้องค์การบริหารส่วนตำบลควรมีโครงการที่เป็นความคิดริเริ่มใหม่ๆเพื่อเพิ่มศักยภาพในการให้บริการประชาชน

4. โครงการที่ได้งบประมาณจากหน่วยงานภายนอกเช่นเงินอุดหนุนเฉพาะกิจควรมีการกระจายงบประมาณให้ครอบคลุมทั่วถึงทุกหมู่บ้านเพราะถือว่าเป็นเงินช่วยเหลือที่รัฐจัดสรรให้เพื่อให้เกิดการกระจายรายได้ในทางเศรษฐกิจ

5. ทุกแผนงาน/โครงการที่บรรจุไว้ในแผนพัฒนาควรคำนึงถึงความเป็นไปได้ในเรื่องของความพร้อมด้านพื้นที่ประโยชน์ที่คาดว่าจะได้รับผลกระทบทั้งทางตรงและทางอ้อมและสถานะทางการเงิน-การคลังของท้องถิ่นเป็นสำคัญทั้งนี้เพื่อประโยชน์ในการขอรับการสนับสนุนงบประมาณจากหน่วยงานภายนอกข้อมูลทุกด้านต้องพร้อมและชัดเจนเช่นโครงการด้านโครงสร้างพื้นฐานดำเนินการให้เสร็จสิ้นมาก่อนตั้งแต่เริ่มโครงการจะต้องมีหนังสืออุทิศหรืออนุญาตให้ใช้ที่ดินเรียบร้อยก่อนแล้ว

๖. เพิ่มโอกาสให้ประชาชนมีส่วนร่วมในการเสนอความต้องการที่จะพัฒนาในพื้นที่เพื่อสนองตอบความต้องการของประชาชนรับฟังปัญหาเสนอความคิดและมีการนำข้อมูลจากที่ได้มาจากการระดมความคิดเห็นของประชาชนในแต่ละพื้นที่มาประกอบการกำหนดหรือปรับเปลี่ยนยุทธศาสตร์การพัฒนาและแนวทางการพัฒนาให้มีความครอบคลุมกับความต้องการของประชาชนและสามารถดำเนินโครงการได้จริง

๗. ส่งเสริมให้ประชาชนมีส่วนร่วมในการดำเนินกิจกรรมขององค์การบริหารส่วนตำบลให้มากขึ้นและอย่างทั่วถึงทั้งก่อนการดำเนินโครงการระหว่างดำเนินโครงการและเมื่อเสร็จสิ้นโครงการโดยหาแนวทางวิธีการให้เกิดกระบวนการมีส่วนร่วมของประชาชนในทุกขั้นตอนของการดำเนินโครงการขององค์การบริหารส่วนตำบลรวมถึงการเปิดโอกาสให้ประชาชนได้รับรู้ตรวจสอบการดำเนินโครงการมากขึ้นทั้งนี้ในปัจจุบันอาจมีการเปลี่ยนแปลงระเบียบกฎเกณฑ์วิธีการดำเนินการต่างๆส่งผลต่อช่องทางการรับรู้ของประชาชนลดน้อยลงองค์การบริหารส่วนตำบลจึงควรมีช่องทางการสื่อสารระหว่างองค์การบริหารส่วนตำบลกับประชาชนให้มากขึ้นโดยเฉพาะเรื่องที่มีผลกระทบต่อประชาชนรวมถึงการชี้แจงรายละเอียดและประชาสัมพันธ์ผลการดำเนินโครงการขององค์การบริหารส่วนตำบลให้ประชาชนทราบอย่างต่อเนื่อง

๘. ควรมีการสำรวจข้อมูลพื้นฐานขององค์การบริหารส่วนตำบลและมีฐานข้อมูลที่เป็นปัจจุบันเพื่อสามารถใช้ประกอบเป็นข้อมูลในการวิเคราะห์สภาพแวดล้อมของชุมชนเพื่อนำไปสู่แนวทางการกำหนดทิศทางการพัฒนาที่สามารถสนองตอบความต้องการของประชาชนและสามารถแก้ไขปัญหาเป็นไปอย่างรวดเร็วเช่นชื่อถนนต่างๆต้องชัดเจนและการตั้งชื่อควรมีการปรับปรุงใหม่ไม่ใช้ชื่อบุคคลเป็นชื่อถนน

๙. ควรมีการรายงานผลการดำเนินงานโครงการต่างๆขององค์การบริหารส่วนตำบลอย่างทั่วถึงและต่อเนื่องรวมถึงการประชาสัมพันธ์ข้อมูลข่าวสารการดำเนินโครงการให้ประชาชนรับทราบอย่างทั่วถึง

๑๐. ควรมีการบริหารจัดการงบประมาณอย่างเหมาะสมทั้งปีงบประมาณตลอดจนดำเนินการโครงการพัฒนาให้ครอบคลุมทุกพื้นที่ทั่วถึงอนึ่งการดำเนินโครงการต่างๆควรกำหนดวัตถุประสงค์เป้าหมายตัวชี้วัดที่ชัดเจนและสามารถวัดผลความสำเร็จได้อย่างมีประสิทธิภาพและดำเนินการจริงเป็นไปอย่างมีประสิทธิผล

๑๑. การกำหนดแนวทางพัฒนาของแต่ละยุทธศาสตร์ควรกำหนดแบบกว้างๆให้ครอบคลุมและผลักดันให้มีการจัดทำงบประมาณจริงจะทำให้การนำมาติดตามและประเมินผลแผนพัฒนากระจายอยู่ทุกยุทธศาสตร์ทั้งนี้คณะกรรมการติดตามแลประเมินผลแผนพัฒนาท้องถิ่นขอชมเชยองค์การบริหารส่วนตำบลนาไม้ไผ่ที่ได้ดำเนินโครงการทุกยุทธศาสตร์และมีความหลากหลายดูโดยรวมถือว่าโดดเด่นกว่าตำบลอื่นๆหลายด้านแต่อยากให้พิจารณาให้ความสำคัญแก่เด็กและเยาวชนซึ่งการพัฒนาคนโดยเริ่มจากเด็กและเยาวชนก็ถือเป็นเรื่องสำคัญเช่นกัน

**ประธานสภาฯ** มีสมาชิกสภาฯท่านใดประสงค์จะซักถามหรือมีข้อเสนอแนะเพิ่มเติมเรื่องใดหรือไม่ครับ

**ที่ประชุม** รับทราบ/ไม่มีผู้ใดซักถาม

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 22 กันยายน2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ให้มีการแก้ไขในหน้าที่ 6 ในส่วนของคำที่พิมพ์ผิด

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง พิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2561**

**(ขั้นรับหลักการ)**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านสมาชิกทุกท่านบัดนี้ถึงเวลาที่คณะผู้บริหารขององค์การบริหารส่วนตำบลนาไม้ไผ่จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลนาไม้ไผ่อีกครั้งหนึ่ง ฉะนั้นในโอกาสนี้คณะผู้บริหารองค์การบริหารส่วนตำบลนาไม้ไผ่จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณ พ.ศ. 2561 ดังต่อไปนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1. สถานการณ์คลัง | | | | | |  |
|  |  | 1.1 งบประมาณรายจ่ายทั่วไป | | | | |  |
|  |  |  | ในปีงบประมาณพ.ศ.2560 ณ วันที่ 30 กันยายน พ.ศ.2560 องค์กรปกครองส่วนท้องถิ่นมีสถานะการเงินดังนี้ | | | |  |
|  |  |  | 1.1.1 เงินฝากธนาคาร จำนวน 26,460,637.58 บาท | | | |  |
|  |  |  | 1.1.2 เงินสะสม จำนวน 8,259,791.87 บาท | | | |  |
|  |  |  | 1.1.3 เงินทุนสำรองเงินสะสม จำนวน 9,298,345.55 บาท | | | |  |
|  |  |  | 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 6 โครงการรวม 894,407.00 บาท | | | |  |
|  |  |  | 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 17 โครงการ รวม 2,185,100.00 บาท | | | |  |
|  |  | 1.2 เงินกู้คงค้าง จำนวน 0.00 บาท | | | | |  |
|  | **2. การบริหารงบประมาณ ในปีงบประมาณ 2560 ณ วันที่ 30 กันยายน พ.ศ.2560** | | | | | |  |
|  |  | (1) รายรับจริง จำนวน 46,383,355.24 บาท ประกอบด้วย | | | | |  |
|  |  |  | หมวดภาษีอากร | จำนวน | 189,260.83 | บาท | |
|  |  |  | หมวดค่าธรรมเนียมค่าปรับ และใบอนุญาต | จำนวน | 44,324.80 | บาท | |
|  |  |  | หมวดรายได้จากทรัพย์สิน | จำนวน | 139,162.66 | บาท | |
|  |  |  | หมวดรายได้จากสาธารณูปโภคและการพาณิชย์ | จำนวน | 161,005.00 | บาท | |
|  |  |  | หมวดรายได้เบ็ดเตล็ด | จำนวน | 1,840.00 | บาท | |
|  |  |  | หมวดรายได้จากทุน | จำนวน | 0.00 | บาท | |
|  |  |  | หมวดภาษีจัดสรร | จำนวน | 22,014,851.95 | บาท | |
|  |  |  | หมวดเงินอุดหนุนทั่วไป | จำนวน | 23,832,910.00 | บาท | |
|  |  | (2) เงินอุดหนุนที่รัฐบาลให้โดยระบุวัตถุประสงค์ จำนวน 3,860,259.60 บาท | | | | | |
|
|  |  | (3) รายจ่ายจริง จำนวน 43,416,374.98 บาท ประกอบด้วย | | | | | |
|  |  |  | งบกลาง | จำนวน | 13,810,171.00 | บาท | |
|  |  |  | งบบุคลากร | จำนวน | 12,066,652.00 | บาท | |
|  |  |  | งบดำเนินงาน | จำนวน | 6,861,770.76 | บาท | |
|  |  |  | งบลงทุน | จำนวน | 8,558,147.22 | บาท | |
|  |  |  | งบรายจ่ายอื่น | จำนวน | 0.00 | บาท | |
|  |  |  | งบเงินอุดหนุน | จำนวน | 2,119,634.00 | บาท | |
|  |  | (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 3,817,743.00 บาท | | | | | |
|  |  | (5) รายจ่ายที่จ่ายจากเงินสะสม จำนวน 1,562,400.00 บาท | | | | | |
|  |  | (6) รายจ่ายที่จ่ายจากเงินทุนสำรองเงินสะสม 3,014,100.00 บาท  **คำแถลงงบประมาณ**  **ประจำปีงบประมาณ พ.ศ. 2561**  **องค์การบริหารส่วนตำบลนาไม้ไผ่**  **อำเภอทุ่งสง จังหวัดนครศรีธรรมราช**   |  |  |  |  |  |  |  | | --- | --- | --- | --- | --- | --- | --- | |  | |  | | |  |  | |  | | | **รายรับจริง ปี 2559** | **ประมาณการ ปี 2560** | **ประมาณการ ปี 2561** | | | **รายได้จัดเก็บเอง** | | |  |  |  | | |  | หมวดภาษีอากร | | 133,013.05 | 200,000.00 | 180,000.00 | | |  | หมวดค่าธรรมเนียมค่าปรับ และใบอนุญาต | | 440,927.71 | 145,000.00 | 486,000.00 | | |  | หมวดรายได้จากทรัพย์สิน | | 160,200.43 | 250,000.00 | 200,000.00 | | |  | หมวดรายได้จากสาธารณูปโภคและการพาณิชย์ | | 105,617.90 | 300,000.00 | 160,000.00 | | |  | หมวดรายได้เบ็ดเตล็ด | | 39,043.00 | 160,000.00 | 50,000.00 | | |  | หมวดรายได้จากทุน | | 0.00 | 0.00 | 0.00 | | | **รวมรายได้จัดเก็บเอง** | | | **878,802.09** | **1,055,000.00** | **1,076,000.00** | | | **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | |  |  |  | | |  | หมวดภาษีจัดสรร | | 20,250,398.63 | 22,124,000.00 | 22,054,000.00 | | | **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | | **20,250,398.63** | **22,124,000.00** | **22,054,000.00** | | | **รายได้ที่รัฐบาลอุดหนุนให้องค์กรปกครองส่วนท้องถิ่น** | | |  |  |  | | |  | หมวดเงินอุดหนุนทั่วไป | | 10,196,560.00 | 26,821,000.00 | 26,870,000.00 | | | **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | | | **10,196,560.00** | **26,821,000.00** | **26,870,000.00** | | | **รวม** | | | **31,325,760.72** | **50,000,000.00** | **50,000,000.00** | |  |  |  |  |  |  | | --- | --- | --- | --- | --- | | **คำแถลงงบประมาณ** | | | | | | **ประกอบงบประมาณรายจ่ายประจำปีงบประมาณ พ.ศ. 2561** | | | | | | **รายจ่าย** | | **รายจ่ายจริงปี 2559** | **ประมาณการปี 2560** | **ประมาณการปี 2561** | | **จ่ายจากงบประมาณ** | |  |  |  | |  | งบกลาง | 1,371,201.00 | 14,651,114.00 | 15,706,114.00 | |  | งบบุคลากร | 10,770,702.00 | 13,292,540.00 | 13,714,255.00 | |  | งบดำเนินงาน | 8,215,642.43 | 11,093,846.00 | 10,779,031.00 | |  | งบลงทุน | 7,948,248.00 | 8,685,100.00 | 7,445,600.00 | |  | งบรายจ่ายอื่น | 0.00 | 25,000.00 | 96,000.00 | |  | งบเงินอุดหนุน | 492,763.77 | 2,252,400.00 | 2,259,000.00 | | **รวมจ่ายจากงบประมาณ** | | 28,798,557.20 | 50,000,000.00 | 50,000,000.00 | | **รวม** | | 28,798,557.20 | 50,000,000.00 | 50,000,000.00 | | | | | | |

**นายชัยพิภัทร รัตนบุรี** นี่ก็คือรายละเอียดประกอบการแถลงงบประมาณรายจ่ายประจำปี พ.ศ. 2561 และในร่างข้อบัญญัติฯที่ได้จัดส่งให้ท่านสมาชิกก็มีรายละเอียดต่างที่จะให้ทุกท่านได้พิจารณา

**ประธานสภาฯ** ท่านนายกได้เสนอร่างข้อบัญญัติฯ เป็นที่เรียบร้อยแล้วก็ขอเชิญสมาชิก อบต.ได้อภิปรายเกี่ยวกับร่างข้อบัญญัติฯ ขอเชิญสมาชิก หมู่ที่ 1

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 โครงการของหมู่ที่ 1 ทั้ง 2 โครงการนั้นนับว่าเป็นไปตามประชาคมหมู่บ้านนำเสนอ ซึ่งเป็นโครงการขยายไหล่ถนนคอนกรีตข้างละ 50 เซนติเมตรที่ตกค้างจากปีที่แล้วส่วนโครงการที่ 2ก่อสร้างถนนลาดยางสายชลประทาน ใช้งบประมาณ360,000 บาท ซึ่งผมก็ถือว่าก็พอสมควรสำหรับหมู่บ้านแต่น้อยไปสำหรับการจัดสรรงบประมาณลงพัฒนาพื้นที่ของหมู่บ้านอาจจะด้วยเหตุของงบประมาณน้อยหรืออย่างไรผมก็ไม่ทราบแต่บางเรื่องที่ผมได้ศึกษาจาก(ร่าง)ข้อบัญญัติสมควรปรับลดตัดออกเพื่อจะได้มีงบไปช่วยหมู่บ้าน ตำบลใกล้เคียงที่มีจำนวนหมู่บ้านใกล้เคียงกับเราได้งบลงหมู่บ้านหกถึงเจ็ดแสนบาท โดยประมาณ ซึ่งงบประมาณก็ไม่แตกต่างกับตำบลเราสักเท่าไหร่ จากที่ได้ศึกษาข้อบัญญัติของเขาแต่ของเรา 360,000 บาท ประจำ ซึ่งงบประมาณบางตัวผมว่าไม่สมควรที่จะตั้งเยอะ ขอยกตัวอย่าง ค่าใช้จ่ายอบรมสัมมนา 200,000 ก่อน และค่าใช้จ่ายเกี่ยวกับอำนาจหน้าที่ อีก 400,000 ถ้าจ่ายไม่ถึงผมว่าควรลดลงมาเหลือแค่ 100,000 จะได้มีเงินมาช่วยหมู่บ้านเยอะๆ มีอีก 1 คือค่าใช้จ่ายในการเดินทางในราชอาณาจักร 300,000 อีก ผมเป็น ส.อบต.มาหลายปีแล้ว เงินพัฒนาหมู่บ้านเท่าเดิมตลอด เราเข้ามาเพื่อช่วยเหลือพี่น้องประชาชน ก็อยากจะให้มีเงินลงหมู่บ้านเยอะๆ

**ประธานสภาฯ** ขอเชิญสมาชิกหมู่ที่ 2

**นายเสริมศักดิ์ พฤกษพนม** เรียนท่านประธานสภาฯ ผมนายเสริมศักดิ์ พฤกษพนม ส.อบต.หมู่ที่2โครงการของหมู่ที่ 2 ที่ทางหมู่บ้านได้เสนอผ่านเวทีประชาคมไว้คือโครงการก่อสร้างถนนลาดยางแอสฟัลติกส์คอนกรีต สายบ้านทุ่งควนนม อย่างที่ท่านสมาชิกหมู่ที่ 1 ได้พูดไปเกี่ยวกับปัญหาขั้นพื้นฐานเกี่ยวกับงบประมาณที่ลงหมู่บ้านน้อย ทุกท่านก็คงจะอยากจะให้มีงบประมาณลงหมู่บ้านกันเยอะๆ เพราะแต่ละหมู่บ้านก็มีปัญหาหลายปัญหาที่ต้องทำการแก้ไข ส่วนสำนักงานก็ต้องมีการปรับปรุงต่อเนื่องแต่ว่าหมู่บ้านทุกหมู่บ้านก็ต้องมีการแก้ไขและก็ปรับปรุงต่อเนื่องเหมือนกัน

**ประธานสภาฯๆ** ขอเชิญสมาชิกหมู่ที่ 3

**นายพงษ์ศักดิ์ พรหมดนตรี** เรียนท่านประธานภาฯ ผมนายพงษ์ศักดิ์ พรหมดนตรี ส.อบต.หมู่ที่ 3ในส่วนของหมู่ที่ 3 ผมได้งบประมาณมาประมาณ 280,000 บาท เป็นโครงการบุกเบิกถนนความยาวประมาณ 1,800 เมตร ตามที่ผมได้นั่งดูรายละเอียดของร่างข้อบัญญัติฯ ก็เหมือนตามที่ทางเพื่อนสมาชิกได้กล่าวก่อนหน้านี้แล้ว ซึ่งเมื่อดูในส่วนด้านการศึกษา ประมาณ 1,700,000 บาท งบก็พอสมควร คือรวมๆของทั้งหมด งานสาธารณสุข 100,000 กว่าบาท งานความเข้มแข็งชุมชน 300,000 กว่าบาท ส่วนการเกษตร 400,000 กว่าบาท งานด้านสังคมสงเคราะห์ 100,000 กว่าบาท สำหรับงานสังคมสงเคราะห์น่าจะเพิ่มให้มากกว่านี้เพราะว่ารวมไปถึงผู้พิการการตรวจเยี่ยมรวมถึงผู้สูงอายุ หมู่ที่ 3

**ประธานสภาฯ** ขอเชิญหมู่ที่ 4

**นายสมใจ ศรีระษา** เรียนท่านประธานสภาฯ ผมนายสมใจ ศรีระษา ส.อบต.หมู่ที่ 4 สำหรับหมู่ที่ 4 ได้งบประมาณมา 370,000 กว่าบาท โครงการขุดลอกคลองกรงหราก็เป็นโครงการที่ผ่านเวทีประชาคมหมู่บ้าน

**ประธานสภาฯ** ขอเชิญหมู่ที่ 5

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต.หมู่ที่ 5 ของหมู่ที่ 5 เป็นโครงการถนนลาดยางช่วงที่ 2 สายตกวัดทุ่งส้าน ขอเสนอแนะว่าถ้าตัวถนนแคบเราควรเพิ่มความยาว

**ประธานสภาฯ** ขอเชิญสมาชิกหมู่ที่ 6

**นายสัมพันธ์ จีนประสม** เรียนท่านประธานสภาฯ ผมนายสัมพันธ์ จีนประสม ส.อบต.หมู่ที่ 6 ของผมเป็นโครงการทำถนนแอสฟัลติกส์สายราษฎร์นิยม งบประมาณ 360,000 บาท ผมเห็นด้วยกับสมาชิกหมู่ที่ 1 ได้อภิปรายไปแล้วว่างบประมาณลงหมู่บ้านน่าจะเพิ่มขึ้นมากกว่านี้ ผมว่าน่าจะปรับลดโครงการที่ไม่จำเป็น หรือที่ไว้โอนตอนปลายปีไม่สมควรตั้งไว้ ควรนำมาเพิ่มให้หมู่บ้าน ขอให้ทุกท่านได้ดูโครงการในหน้าที่ 4/30สงสัยว่าโครงการจัดประชุมประชาคมการจัดทำแผนพัฒนาท้องถิ่นจะซ้ำซ้อนกันหรือไม่กับโครงการส่งเสริมองค์กรปกครองจัดทำแผนพัฒนาการศึกษาดีเด่น และงบประมาณการต่อเติมอาคารองค์การบริหารส่วนตำบลนาไม้ไผ่ตั้งไว้ทุกปีปีนี้ก็ตั้งไว้ 400,000 กว่าบาท ผมว่าโครงการนี้น่าจะยุติได้แล้ว โดยนำงบประมาณส่วนนี้ไปสู่หมู่บ้าน

**ประธานสภาฯ** ขอเชิญสมาชิกหมู่ที่ 7

**นายพรศักดิ์ ภักดีสุวรรณ** เรียนท่านประธานสภาฯ ผมนายพรศักดิ์ ภักดีสุวรรณ ส.อบต.หมู่ที่ 7 ของหมู่ที่ 7 เป็นโครงการถนนลาดยางแบบแอสฟัลท์ติกคอนกรีตสายบ่อส้มไฟ ระยะทาง 164 เมตร งบประมาณ 360,000 บาท

**ประธานสภาฯ** ขอเชิญสมาชิกหมู่ที่ 8

**นายวิชาญ ทรัพย์พระอินทร์** เรียนท่านประธานสภาฯ ผมนายวิชาญ ทรัพย์พระอินทร์ ส.อบต.หมู่ที่ 8 เป็นโครงการปรับปรุงเปลี่ยนท่อเมนประปาหมู่บ้านสายบ้านนายอภินันต์ – บ้านนายชม หมู่ที่ 8 และโครงการปรับปรุงเปลี่ยนท่อเมนประปาหมู่บ้านสายโรงรมไสกรูด – บ้านนายอุษา หมู่ที่ 8 เนื่องจากหมู่ที่ 8 ขาดแคลนเรื่องน้ำมาก ทั้ง 2 โครงการจึงเกี่ยวกับการบริหารจัดการน้ำ ซึ่งรวมงบประมาณครั้งนี้ก็ประมาณ 370,000 กว่าบาท

**ประธานสภาฯ** ขอเชิญสมาชิกหมู่ที่ 9

**นางสาวเสาวรัตน์ ช่วยเกิด** เรียนท่านประธานสภาฯ และเพื่อนสมาชิกทุกท่าน ดิฉันนางสาวเสาวรัตน์ ช่วยเกิด ส.อบต.หมู่ที่ 9 สำหรับของหมู่ที่ 9 เป็นโครงการก่อสร้างถนนลาดยางแบบแอสฟัลท์ติกคอนกรีตสายกาญจนภิเษก – แคเสาธง ได้งบประมาณมา 382,100 บาท สำหรับ(ร่าง)ข้อบัญญัติที่ได้ดูรายละเอียดนั้นในบางส่วนก็ตั้งเยอะเกินไปบางส่วนก็น้อยเกินไป ตัวอย่างโครงการแข่งขันกีฬาปีที่แล้วตั้งไว้ 300,000 กว่าบาทแต่ใช้จริง 400,000 กว่าบาท ก็ต้องมีการโอนกันอีก ก็อยากจะให้ตั้งไว้ให้พอเหมาะจะได้ไม่ต้องโอนงบประมาณ

**ประธานสภาฯ** ขอเชิญสมาชิกหมู่ที่ 10

**นายผล กล้าปราบโจร** เรียนท่านประธานสภาฯ และเพื่อนสมาชิกทุกท่าน ผมนายผล กล้าปราบโจร ส.อบต.หมู่ที่ 10 สำหรับหมู่ที่ 10 คือโครงการบุกเบิกถนนสายสวนยางนายแปลก – บ้านนางละมัย งบประมาณ 371,800 บาท และผมเห็นด้วยกับท่านสมาชิกหมู่ที่ 1 เกี่ยวกับงบประมาณที่ลงหมู่บ้านว่าน่าจะเพิ่มให้มากกว่านี้ ขอบคุณครับ

**ประธานสภาฯ** ขอเชิญสมาชิกหมู่ที่ 11

**นายณรงค์ อักษรไทย** เรียนท่านประธานสภาฯ และเพื่อนสมาชิกทุกท่าน กระผมนายณรงค์ อักษรไทย ส.อบต. หมู่ที่ 11 สำหรับหมู่ที่11 คือโครงการก่อสร้างถนนคอนกรีตเสริมเหล็กสายหน้าโรงประชุมหมู่ที่ 11 ซึ่งได้ผ่านประชาคมหมู่บ้านมาแล้ว งบประมาณ 382,200 บาท

**ประธานสภาฯ** ขอเชิญสมาชิกหมู่ที่ 12

**นายไพศาล แก้วตาทิพย์** เรียนท่านประธานสภาฯ ผมนายไพศาล แก้วตาทิพย์ ส.อบต.หมู่ที่ 12 โครงการขอหมู่ที่ 12 คือโครงการก่อสร้างถนนลาดยางแบบแอสฟัลท์ติกคอนกรีตสายบ้านนายสมใจ – หนองพุก ตอนที่ 5 งบประมาณ 360,900 บาท และเห็นด้วยกับท่านสมาชิกหมู่ที่ 1 เกี่ยวกับงบประมาณที่ลงหมู่บ้าน

**ประธานสภาฯ** ขอเชิญสมาชิกหมู่ที่ 1**3**

**นางศรีสุดา ชำนาญกิจ** เรียนท่านประธานสภาฯ ดิฉันนางศรีสุดา ชำนาญกิจ ส.อบต.หมู่ที่ 13 เป็นโครงการก่อสร้างถนนลาดยางแบบแอสฟัลท์ติกคอนกรีตสายต้นส้าน – วังถ้ำ งบประมาณ 360,900 บาทเสนอว่าปีต่อไปควรจัดสรรงบประมาณลงสู่หมู่บ้านให้มากกว่าเดิม

**ประธานสภาฯ** ขอเชิญสมาชิกหมู่ที่ 1**4**

**นายเดชภณ แก้วคุ้มภัย** เรียนท่านประธานสภาฯ ผมนายเดชภณ แก้วคุ้มภัย ส.อบต.หมู่ที่ 14ของหมู่ที่ 14 เป็นโครงการติดตั้งถังกรองสำหรับระบบประปาหมู่บ้าน และโครงการก่อสร้างถนนคอนกรีตเสริมเหล็กสายบ้านนายฉิ่ง สุดคิด – บ้านนายจบ ทั้ง 2 โครงการงบประมาณก็อยู่ที่ 365,800 บาท ซึ่งทั้ง 2 โครงการนี้ก็ผ่านประชาคมหมู่บ้านแล้ว แต่ผมอยากรู้คือเมื่อวันก่อนได้เสนอแล้วสำหรับถนนคอนกรีตหน้าอบต.โดยให้ผู้รับจ้างเข้ามารับผิดชอบในช่วงระยะประกันสัญญาแต่ไม่มาเพราะว่าเงินประกันมันตั้งไว้น้อยเขาเข้ามาทำใหม่มันไม่คุ้มเราต้องมีมาตรการเด็ดขาดว่า หจก.ไหนที่ไม่มีความรับผิดชอบต่อไปก็ควรให้มาประมูลงานในนาไม้ไผ่ ไม่เช่นนั้นเราก็ต้องเปลืองงบประมาณแบบนี้ไปเรื่อยๆใช้จ่ายโดยสิ้นเปลืองแบบนี้ทั้งๆที่อยู่ในความรับผิดชอบของเขา ก็ขอฝากท่านประธานบอกให้ฝ่ายบริหารช่วยดูแลงบประมาณรายจ่ายให้คุ้มค่ากับที่ประชาชนได้เสนอมาอย่าเอาไปจ่ายฟุ่มเฟือยให้มันเยอะ และอีกอย่างที่ตั้งไว้ค่าใช้จ่ายอุปกรณ์กีฬา 100,000 บาท ที่ไว้ซื้อจำพวกลูกฟุตบอล ตะกร้อเสนอว่าตั้งให้น้อยลง เพราะแต่ละหมู่บ้านได้รับอุปกรณ์กีฬาก็ไม่ได้มากมายอะไรหมู่บ้านละ1000 ไม่รู้จะถึงหรือเปล่า และการประชุมครั้งก่อนผมก็ขอดูค่าใช้จ่ายเกี่ยวกับการแข่งขันกีฬาที่ผ่านมา ก็ยังไม่ได้ดูรายละเอียดสักที หวังว่าการประชุมครั้งหน้าคงได้รายละเอียดค่าใช้จ่ายเกี่ยวกับการแข่งขันกีฬาครั้งที่ผ่านมา เพื่อสมาชิกฯจะได้ดูว่าค่าใช้จ่ายส่วนไหนมากไปหรือน้อยไปจะได้ช่วยกันปรับปรุงในการจัดการแข่งขันกีฬาในครั้งหน้า เพราะตำบลของเราต้องได้รับการพัฒนาอีกมาก มาก ไม่ใช่ปีนี้ก็หินคลุก ปีหน้าก็หินคลุก ปีนี้ถมหลุมนี้ พอปีหน้าก็ถมหลุมเดิมอีก ถมไปถมมาก็หลุมเดิม เราต้องคิดถาวรบ้าง ไม่ใช่วันนี้หินคลุก พรุ่งนี้หินคลุก มะรืนก็หินคลุก มันก็คลุกอยู่ทุกปีคลุกอยู่ที่เดิม ฝากด้วยนะครับ

**ประธานสภาฯ** ขอเชิญท่านนายก อบต. ได้ชี้แจง

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่าน ผมก็เห็นด้วยกับท่านสมาชิกอยากจะเพิ่มให้แต่บางส่วนอยากจะให้ท่านได้มาร่วมพิจารณาทีละโครงการด้วยเหตุงบประมาณยังคงตั้งรับไว้เท่าเดิมคือ50 ล้านแต่รับจริงอยู่ที่ 46 ล้าน ขาดไป 3 ล้านกว่า นั่นก็คือเงินที่ขาดและบางโครงการจึงไม่ได้ดำเนินการคือทำไมโครงการเยอะแต่ไม่ได้ทำก็คือโครงการที่มาจากหมู่บ้านมาจากพี่น้องประชาชนได้เราไม่ลงให้เค้าก็ไปอยู่ที่การประเมินว่าแต่ละโครงการที่เค้านำเสนอขึ้นมาแล้วเราไม่เห็นความสำคัญของเค้าที่ได้นำเสนอมานั่นก็คือแต่ละโครงการที่เราได้ลงไปบางทีงบน้อยบ้างมากบ้าง อย่างที่ท่านสมาชิกหมู่ที่ 3 ได้อภิปรายไว้เรื่องงานด้านสังคมสงเคราะห์ว่าทำถึงตั้งไว้น้อยก็เพราะว่าเราสามารถใช้งบจากกองทุน สปสช. หรือกองทุน สสส. ได้เลยตั้งงบไว้น้อย ส่วนเรื่องที่ตั้งงบเกี่ยวกับการเดินทางไปอบรมสัมมนาไว้มากก็เนื่องจากพนักงานเจ้าหน้าที่มีการอบรม สัมมนาอยู่ตลอด ซึ่งได้มีการปรับลดไปแล้วแต่พนักงานเจ้าหน้าที่ก็ชี้แจงว่าต้องคงไว้เพราะเจ้าหน้าที่ต้องเดินทางบ่อยครั้ง

**ประธานสภาฯ** มีสมาชิกท่านใดต้องการอภิปรายเพิ่มเติมหรือไม่ ขอเชิญท่านสมาชิกหมู่ที่ 1

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ในการประชุมครั้งก่อนผมเคยพูดแล้วว่าโครงการที่ตั้งไว้แล้วไม่ทำ ปีนี้ก็ตั้งอีก ตั้งอีกก็ไม่เป็นไรแต่ต้องทำไม่ใช่ว่าปีนี้ตั้งไว้แล้วไม่ทำอีกผมขออนุญาตยกตัวอย่าง โครงการพัฒนาชีวิตคนพิการ , โครงการพัฒนาชีวิตผู้สูงอายุ เป็นต้น ตั้งไว้แล้วไม่ทำ ถ้าไม่ดำเนินการอีก ปีหน้าไม่ต้องตั้ง และ เรื่องการอบรม สัมมนา สี่ห้าแสนก็ขอให้ลดลง และปีนี้งานลอยกระทงน่าจะไม่จัด แต่มีการตั้งไว้อีกน่าจะอุดหนุนหมู่บ้าน เรื่องกีฬาเหมือนที่ท่านเดชภณ แก้วคุ้มภัย ว่าท่านได้ขอรายละเอียดไว้แต่ก็ไม่ได้

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต. หมู่ที่ 8 เรื่องงบประมาณที่ลงสู่หมู่บ้านน้อยจริงๆ จากคำแถลงงบประมาณในปี 59 ประมาณการ31ล้าน งบพัฒนาหมู่บ้านก็ไม่เกิน 390,000 บาท พอมาปี 60 งบประมาณ 50 ล้าน งบที่พัฒนาก็ไม่เกิน 390,000 บาท หมวดค่าครุภัณฑ์เพื่อเผยแพร่สงสัยว่าโทรทัศน์ LED ไว้ใช้บริเวณไหนในสำนักงานในแต่ละปีตั้งงบสำนักงานมากต้องดูความจำเป็นด้วยอย่างการต่อเติมอาคารสำนักงานตั้งไว้อีกสี่แสนกว่าบาทยังไม่รู้ว่าต่อเติมตรงไหนต่อเติมทุกปี

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ขอให้ทุกท่านเปิดหน้า 17/30 วัสดุไฟฟ้าวิทยุ 250,000 บาท ถึงไหมแต่ละปี เยอะไปหรือไม่และก็วัสดุก่อสร้างอีก 300,000 บาท เคยได้ใช้หรือไม่เดี๋ยวก็โอนอีกนี่แหละสาเหตุที่งบประมาณไม่ได้ลงหมู่บ้าน

**ประธานสภาฯ** ขอเชิญ หัวหน้าสำนักปลัด

**นางนงเยาว์ ศรีจันทร์** เรียนท่านประธานสภาฯ ท่านสมาชิกทุกท่านและผู้เข้าร่วมประชุมทุกคน ดิฉันนางนงเยาว์ ศรีจันทร์ หัวหน้าสำนักปลัดสำหรับโทรทัศน์สำนักปลัดตั้งไว้เพื่อใช้บริการประชาชนบริเวณหน้าบันไดเวลาพักคอยติดต่อราชการ ตาม พรบ. ข้อมูลข่าวสาร และที่ท่านสมาชิกหมู่ที่ 6สอบถามโครงการจัดเวทีประชาคมรับฟังความคิดเห็น นั้นเป็นโครงการมีการจัดทำประชาคมโครงการใหญ่ๆ ส่วนหน้าที่ 11/30 เป็นการจัดทำแผนเหมือนกันแต่เป็นของส่วนการศึกษาซึ่งตามระเบียบแล้วส่วนการศึกษาก็ต้องมีการจัดทำแผนพัฒนาด้านการศึกษาเพื่อให้เป็นไปตามระเบียบฯ จึงต้องเสนอตั้งเป็น 2โครงการ

**นายอภินันต์ หนูริง** ขอให้เพิ่มเก้าอี้ด้วย

**นางนงเยาว์ ศรีจันทร์** เพิ่มแล้วค่ะ

**ประธานสภาฯ** ขอเชิญท่านนายก อบต. ได้ชี้แจงเกี่ยวกับการตั้งงบประมาณไว้ต่อเติมอาคารสำนักงานในหน้าที่ 24/30

**นายชัยพิภัทร รัตนบุรี** เรียนท่านประธานสภาฯ ตามที่ท่านสมาชิกได้สงสัยเกี่ยวกับการต่อเติมอาคารคือที่ว่างระหว่างอาคารสำนักงานกับส่วนของกองช่าง ซึ่งทางคณะผู้ปกครองของเด็กนักเรียนศูนย์พัฒนาเด็กเล็กตลอดจนถึงผู้สูงอายุคือเค้าได้นำเสนอว่าเวลาเค้ามารับเด็กนักเรียนถ้าเราได้ต่อเติมตรงนี้เป็นที่พักส่วนหนึ่งเพื่อรองรับการพัฒนาในส่วนของ อบต. เพราะถ้าเราได้ต่อเติมแล้วเวลาฝนตกแล้วเค้ามารับเด็กนักเรียนเค้าจะได้มีที่หลบฝนหลบแดดและอีกส่วนหนึ่งคือกลุ่มต่างๆที่เค้ามาใช้พื้นที่แต่เค้าก็ไม่มีใช้เพราะห้องประชุมไม่ว่างอย่างเช่นกลุ่ม ศพค. ของศูนย์พัฒนาครอบครัวบางที่เขามาจัดกิจกรรมที่นี่แต่เค้าไม่มีที่อยู่เค้าเลยขอห้องเล็กของเราแต่พอใช้แล้วห้องมันคับแคบไม่สะดวกต่อการใช้งานและอีกเรื่องคือตามที่ท่านสมาชิกถามว่าตอนปี 59 ตั้งไว้ 31 ล้านกว่าบาท แต่ปี 60 ตั้งไว้ 50 ล้านบาท เนื่องจากตอนปี59 เงินผู้สูงอายุ เบี้ยพิการ เงินผู้ป่วยเอดส์ รวมถึงเงินนมโรงเรียนยังจัดสรรในข้อบัญญัติฯตอนนี้ต้องจัดสรรเงินเหล่านี้ด้วย

**ประธานสภาฯ** ขอเชิญท่านพงษ์ศักดิ์ พรหมดนตรี

**นายพงษ์ศักดิ์ พรหมนตรี** เรียนท่านประธานสภาฯ ผมนายพงษ์ศักดิ์ พรหมดนตรี ส.อบต. หมู่ที่ 3 ผมก็เคยได้คุยเป็นการส่วนตัวกับท่านรองนายกฯ เรื่องการตกแต่งภายในสำนักงานซึ่งงบประมาณตัวนี้สองแสนกว่าบาท ไม่ทราบว่าาจะติดตั้งทั้ง 2 ชั้นหรือไม่อย่างไรและฝากดูเรื่องไมโครโฟนในห้องประชุมด้วย ไม่ว่าจะเป็นผ้าคลุมโต๊ะถ้าไม่ได้บุคคลภายนอกมาช่วยตกแต่งห้องประชุมจะดูไม่ดีเลยอยากจะให้มีการปรับปรุงตกแต่งห้องประชุมด้วยเพราะถือว่าเป็นหน้าตาของ อบต.

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมนายสัมพันธ์ จีนประสม ส.อบต.หมู่ที่ 6 สำหรับ(ร่าง)ข้อบัญญัติงบประมาณ ปี 2561ข้อสังเกตุรายจ่ายไปกระจุกอยู่ด้านที่ไม่จำเป็น และเรื่องการควบคุมโรคพิษสุนัขบ้าปีที่แล้วก็ไม่ดำเนินการ ตั้งไว้แล้วก็ขอให้ดำเนินการตามระเบียบด้วย โครงการซื้อรถจักรยานยนต์ เห็นว่าไม่จำเป็นและขอให้ชี้แจงการตั้งงบซื้อเครื่องตบดินต่อสภาฯด้วย

**นางสุจิตรา ป้านวัน** เรียนท่านประธานสภาฯ ดิฉันนางสุจิตรา ป้านวัน ตำแหน่งรองปลัดฯ ขอชี้แจงเรื่องการฉีดวัคซีนพิษสุนัขบ้า เรื่องนี้ถ้าจำได้เมื่อปี 58 เราได้รับรางวัลยอดเยี่ยมในเรื่องของการแก้ไขปัญหารณรงค์ในระดับภูมิภาค พอมาปี 59 หน่วยงานคือ สตง.แจ้งว่าไม่สามารถทำได้เนื่องจากว่าไม่ใช่อำนาจหน้าที่และสุดท้ายกรมส่งเสริมการปกครองได้ตอบข้อหารือว่าสามารถดำเนินการได้ ทางเราเมื่อทราบว่าสามารถทำได้ก็ให้ทาง อสม.แจ้งสำรวจข้อมูลของสุนัขตั้งแต่ชื่อของสุนัขตำหนิอย่างไรมีสีสันอย่างไร ผลปรากฏว่าเราได้รับข้อมูลจากทาง อสม. ในเดือนกรกฎาคม พอได้รับข้อมูลในเดือนกรกฎาคม หนังสือสั่งการสั่งมาว่าในกรณีที่จะซื้อวัคซีนป้องกันพิษสุนัขบ้าได้จะต้องมีการคีย์ข้อมูลของสุนัขและแมวทุกตัวและตำหนิทุกอย่าง ผลปรากฎว่าข้อมูลที่ได้มาเราได้มาไม่ครบเนื่องจากบางหมู่บ้านส่งมาไม่ครบถ้วน จึงไม่สามารถคีย์ข้อมูลได้ประกอบกับระบบข้อมูลของกรมปศุสัตว์จะหล่มบ่อยทำให้การคีย์ข้อมูลไม่สามารถทำได้เต็มที่เนื่องจากมีการคีย์ข้อมูลจากหลายๆแห่งและหลังจากนั้นทางกรมส่งเสริมฯก็ได้แก้ไขให้เป็นการคีย์ในโปรแกรมExcel ซึ่งแล้วเสร็จในเดือนกันยายน ซึ่งระเบียบพัสดุว่าด้วยการจัดซื้อจัดจ้างฯ บังคับใช้ ส่งผลให้ไม่สามารถดำเนินการได้เนื่องจากเจ้าหน้าที่ฯจะต้องมีการศึกษาอบรม ทำความเข้าใจในระเบียบใหม่ให้ละเอียด และถูกต้อง

**ประธานสภาฯ** ขอเชิญท่านสมพร รัตนคช

**นายสมพร รัตนคช** เรียนท่านประธานสภาฯ ผมนายสมพร รัตนคช ส.อบต. หมู่ที่ 9(ร่าง)ข้อบัญญัติงบประมาณปี 61 ผมเห็นด้วยกับเพื่อนสมาชิกหลายๆท่านที่ได้อภิปรายประมาณการรายรับ50 ล้านแต่ที่ลงสู่หมู่บ้านกี่เปอร์เซ็นต์ หมู่บ้านละสี่แสน ท่านลองคิดดู และประชาชนถามว่างบประมาณไปอยู่ตรงไหนก็ได้ชี้แจงไปว่าส่วนใหญ่เป็นรายจ่ายประจำ ค่าใช้จ่ายในสำนักงาน ถ้าศึกษาดูของท้องถิ่นอื่นๆ ดูดีเหมาะกว่า

ข้อสังเกตโครงการต่อเติมอาคาร มักอ้างผู้สูงอายุอ้างผู้ปกครองอ้างไปเรื่อย อยากทราบว่าพี่น้องชาวนาไม้ไผ่มาที่สำนักงาน อบต. เราทุกวันหรือไม่ ส่วนใหญ่นานๆที ไม่ได้มาทุกวัน และอย่างถนนภายในหมู่บ้านยังมีถนนที่ลำบากหลายสาย สำนักงานใหญ่โตมากพอ ขอให้ลดลงในเรื่องการต่อเติมอาคาร

**ประธานสภาฯ** ขอเชิญผอ.กองช่าง

**นายอรุณ ชูประจง** เรียนท่านประธานสภาฯ ผมนายอรุณ ชูประจง ผอ.กองช่าง กองช่างได้เสนอตั้งซื้อยางมะตอยสำเร็จรูปไว้ในหมวดค่าวัสดุก่อสร้างเพื่อที่จะใช้ซ่อมแซมถนนแอสฟัลท์ติกคอนกรีต โดยใช้เครื่องตบดินเพื่อทำให้แน่น และอีกเรื่องคือรถจักรยานยนต์ตอนนี้เจ้าหน้าที่กองช่างใช้รถส่วนตัวในการปฏิบัติงานเพราะไม่มีรถส่วนกลาง ต้องขอความเห็นชอบจากท่านสมาชิกด้วย

**ประธานสภาฯ** เชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 ตามที่ผอ.กองช่างขอรถจักรยานยนต์ ก็เห็นใจ แต่ถ้ามีหนทางที่ดีกว่านี้น่าจะหาวิธีอื่นอย่างเช่นจำหน่ายขายรถคันเก่าแล้วซื้อคันใหม่ได้หรือไม่

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผอ.กองช่าง แจ้งว่ากองช่างไม่มีรถใช้ หน่วยงานก็ไม่มี ไม่ว่าจะเป็นคลัง หรือหน่วยงานอื่น อย่างนั้นก็ต้องซื้อกันทุกหน่วย

**ประธานสภาฯ** ขอเชิญท่านขจร แก้วสว่าง

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต. หมู่ที่ 5(ร่าง)ข้อบัญญัติงบประมาณฯ ปี 61 ฉบับนี้ รู้สึกว่าฝ่ายบริหารไม่ได้วางแผนล่วงหน้าอยากจะทำไรก็ทำถ้าทำผิดพลาดก็โยนไปโยนมา ซึ่งของภาคอีสานเค้าทำถนนได้ยาวมากโดยที่ใช้งบประมาณเท่าๆกัน แต่ของเราได้ระยะทางสั้นๆ ก็ขอฝากว่าคราวหน้าจะทำอะไรขอให้มีการวางแผนหน่อยให้สมกับที่เป็นนักบริหาร ในเมื่องบประมาณเราน้อยแต่ปัญหาที่ต้องแก้ไขมีเยอะท่านนายกฯ จะต้องประสานข้อรับงบประมาณจากหน่วยงานอื่นๆ

**ประธานสภาฯ** ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ สำหรับ(ร่าง)ข้อบัญญัติงบประมาณฯนี้ มีส่วนที่สมควรจะทำและส่วนที่ควรแก้ไขอยู่ ไม่ทราบว่าเราจะมีแนวแก้ไขอย่างไรได้บ้าง ขอให้เลขานุการสภาฯ ชี้แจงว่าทำอย่างไรได้บ้าง

**ประธานสภาฯ** ขอเชิญท่านเลขาสภาฯ

**นายนพดล ไชยศร** จากข้อจำกัดหลายประการตามที่ท่าน นายกได้ชี้แจงไป ไม่ว่าจะเป็นที่มาของรายได้จากภาครัฐ ตอนนี้สถานการณ์คลังของรัฐบาลไม่มีส่วนที่จัดสรรเพิ่มให้ท้องถิ่น ส่งผลให้รายรับจริงประมาณ46 ล้าน ก่อนหน้านี้ประมาณการรับ-จ่ายไว้ 53 ล้าน และได้ประชุมกับผู้บริหารและแล้วสรุปว่าไม่สามารถดำเนินการได้เพราะถ้างบประมาณรายรับจริงได้46 ล้านอีกโครงการที่ชาวบ้านคอยอยู่จะมีปัญหาได้ข้อดีของ(ร่าง) ทุกหมู่บ้านจะได้รับการพิจารณาจัดสรรงบประมาณก่อนรายจ่ายประจำ การจัดทำร่างข้อบัญญัติฉบับนี้มีการประชุมหลายครั้งเพื่อปรับลดให้ตรงกับประมาณการที่ 50 ล้าน และเรื่องนี้ที่เสนอ(ร่าง)ข้อบัญญัติงบประมาณรายจ่ายประจำปีต่อสภาฯช้าเพราะเหตุว่าทางหมู่บ้านมีการขออนุมัติปรับแผนพัฒนาท้องถิ่นสำหรับงบประมาณที่มากไปไม่เหมาะสมท่านสมาชิกก็สามารถยื่นหนังสือขอแปรญัตติซึ่งต้องให้มีสมาชิกฯ และผู้บริหารรับรอง โดยยื่นต่อคณะกรรมการแปรญัตติฯ ตามที่สภาฯจะคัดเลือก และกำหนดวันเวลาในลำดับต่อไป

**ประธานสภาฯ** ท่านสมาชิกมีอะไรสอบถามบ้างอีกหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่รับหลักการ (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดรับหลักการ (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น

**มติที่ประชุม** รับหลักการ 25 เสียง

ไม่รับหลักการ -

งดออกเสียง 1 คน

า**ประธานสภาฯ** ขอเชิญท่านสมาชิกได้เสนอว่าจะให้มีคณะกรรมการแปรญัตติจำนวนกี่ท่าน กำหนดระยะเวลารับคำแปรญัตติอย่างไร ขอเชิญท่านพงษ์ศักดิ์ พรหมดนตรี

**นายพงษ์ศักดิ์ พรหมดนตรี** ขอเสนอให้มีคณะกรรมการ จำนวน 3 ท่าน

**ประธานสภาฯ** มีสมาชิกท่านใดจะเสนอเป็นอย่างอื่นหรือไม่

**มติที่ประชุม** เห็นชอบให้มีคณะกรรมการแปรญัตติจำนวน 3 ท่าน

**ประธานสภาฯ** ขอให้ท่านสมาชิกได้เสนอชื่อคณะกรรมการแปรญัตติคนที่ 1 ขอเชิญท่าน เดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ ผมขอเสนอนายอภินันต์ หนูริง

**ประธานสภาฯ** ขอผู้รับรอง 2 ท่าน

- นายเสริมศักดิ์ พฤกษพนม และนายสมพร รัตนคช เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 1 อีกหรือไม่ ถ้าไม่มีถือว่า ท่านอภินันต์ หนูริง เป็นคณะกรรมการแปรญัตติคนที่ 1 ตามระเบียบฯ ข้อ 14

**ประธานสภาฯ** ขอเชิญเสนอคณะกรรมการแปรญัตติคนที่ 2 ขอเชิญท่านไพศาล แก้วตาทิพย์

**นายไพศาล แก้วตาทิพย์** เรียนท่านประธานสภาฯ ผมขอเสนอนายสัมพันธ์ จีนประสม

**ประธานสภาฯ** ขอผู้รับรอง 2 ท่าน

- นายวิชาชาญ ชนูดหอม และนายรัตตะภูมิ คงยงค์ เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 2 อีกหรือไม่ ถ้าไม่มี ถือว่า ท่านสัมพันธ์ จีนประสม เป็นคณะกรรมการแปรญัตติคนที่ 2 ตามระเบียบฯ ข้อ 14

**ประธานสภาฯ** ขอเชิญเสนอคณะกรรมการแปรญัตติคนที่ 3 ขอเชิญท่านสมนึก สมมาตร

**นายสมนึก สมมาตร** เรียนประธานสภาฯ ผมขอเสนอนายเสริมศักดิ์ พฤกษพนม

**ประธานสภาฯ** ขอผู้รับรอง 2 ท่าน

- นายสมใจ ศรีระษา และนายพรชัย รัตนคช เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 3 อีกหรือไม่ ถ้าไม่มี ถือว่า ท่านเสริมศักดิ์ พฤกษพนม เป็นคณะกรรมการแปรญัตติคนที่ 3 ตามระเบียบฯ ข้อ 14

**ประธานสภาฯ** สรุปว่าคณะกรรมการแปรญัตติมีจำนวน 3 ท่าน คือ นายอภินันต์ หนูริง นายสัมพันธ์ จีนประสม และนายเสริมศักดิ์ พฤกษพนม

**นายนพดล ไชยศร** เรียนท่านประธานสภาฯ หลังจากที่เราได้รับหลักการโดยเสียงส่วนใหญ่เห็นชอบและได้มีการแต่งตั้งคณะกรรมการแปรญัตติจำนวน 3 ท่าน วันนี้ขอนัดทั้ง 3 ท่านร่วมประชุมเพื่อเลือกประธานและเลขานุการฯเพื่อทำหน้าที่ต่อไปและเมื่อพิจารณารับหลักการเสร็จแล้วต่อไปในวาระที่ 2 วาระที่ 3 จะเป็นการแปรญัตติร่างข้อบัญญัติว่าจะให้ตราเป็นข้อบัญญัติงบประมาณรายจ่าย พ.ศ. 2561 หรือไม่ แต่ก่อนเข้าวาระที่ 2 และ 3 ก็จะมีคณะกรรมการทั้ง 3 ท่านนี้เป็นผู้รับคำแปรญัตติ และเมื่อรับคำแปรญัตติจากสมาชิกแล้วถ้าคณะกรรมการทั้ง 3 ท่านเห็นด้วย คณะกรรมการทั้ง 3 ท่านจะต้องนำเรื่องเข้าสู่สภาฯอีกครั้งในวาระที่ 2 ถ้าสภาฯเห็นด้วยก็จบ ดังนั้นหมู่บ้านไหนที่ต้องการแก้ไขอะไรก็ให้ไปดูมาให้ดีแล้วนำเรื่องมาขอแปรญัตติเพราะคณะกรรมการแปรญัตติจะต้องพิจารณาเรื่องในการขอแปรญัตติไม่น้อยกว่า 24 ชั่วโมงขอเชิญท่านสมาชิกกำหนดวันรับคำแปรญัตติ

**ประธานสภาฯ** ขอเชิญท่านสมาชิกได้เสนอวันรับคำแปรญัตติ เชิญท่านศรีสุดา ชำนาญกิจ

**นางศรีสุดา ชำนาญกิจ** เรียนท่านประธานสภาฯ ผมนางศรีสุดา ชำนาญกิจ ส.อบต.หมู่ที่ 13 ขอเสนอ วันที่ 27,30และ 31 ตุลาคม เวลา 08.30 - 16.30 น.

**นายนพดล ไชยศร** เมื่อมีวันรับคำแปรญัตติแล้วเราจะต้องกำหนดวันแล้วเสร็จในการพิจารณาคำแปรญัตติ เพื่อที่คณะกรรมการจะได้มาปฏิบัติหน้าที่

**ประธานสภาฯ** ขอเชิญท่านสมาชิกได้เสนอกำหนดวันแล้วเสร็จ ในการพิจารณาคำแปรญัตติ

**นางสาวนงลักษณ์ ตาดทอง** เรียนท่านประธานสภาฯ ดิฉันนางสาวนงลักษณ์ ตาดทอง ส.อบต.หมู่ที่ 10 ขอกำหนดเป็นวันที่ 2 พฤศจิกายน 2560

**ประธานสภาฯ** มีสมาชิกท่านใดเห็นเป็นอย่างอื่นอีกบ้างหรือไม่

**ที่ประชุม** รับทราบ

**3.2 เรื่อง ขอความเห็นชอบย้ายโครงถักหอถังระบบประปาหมู่ที่ 10 ไปยังหมู่ที่ 11**

**ประธานสภาฯ** ขอเชิญท่านสมาชิกหมู่ที่ 11

**นายสมยศ รักษาแก้ว** เรียนท่านประธานสภาฯ และเพื่อนสมาชิกทุกท่านผมนายสมยศ รักษาแก้ว ส.อบต.หมู่ที่ 11 ตามที่ได้หารือกับทางสภาฯเมื่อครั้งที่แล้วเรื่องการขอย้ายโครงถักหอถังระบบประปาหมู่ที่ 10 ไปยังหมู่ที่ 11 ซึ่งผมก็ได้ทำหนังสือมายังสำนักงานองค์การบริหารส่วนตำบลนาไม้ไผ่แล้วพร้อมกับรายงานการประชุมของหมู่ที 10 ถึงการยินยอมการย้ายโครงถักหอถังระบบประปาในครั้งนี้ ก็ต้องขอความเห็นใจเพื่อนสมาชิกด้วย

**ประธานสภาฯ** มีสมาชิกท่านใดต้องการสอบถามบ้างหรือไม่ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบการขอย้ายโครงถักหอถังระบบประปาหมู่ที่ 10 ไปยังหมู่ที่ 11 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบย้ายโครงถักหอถังระบบประปาหมู่ที่ 10 ไปยังหมู่ที่ 11 โปรดยกมือขึ้น

**มติที่ประชุม** เห็นชอบเป็นเอกฉันท์

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง...............................................................................**

**ระเบียบวาระที่ 5 เรื่องอื่นๆ**

**5.1 การดำเนินการถมสระหนองยางยวง**

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมจะสอบถามเรื่องการที่เรามีการขุดสระหนองฆ้องไชยและจะนำดินที่ขุดจากสระหนองฆ้องไชยมาถมที่สระหนองยางยวงโดยทางผู้รับเหมาจะต้องดำเนินการให้แล้วเสร็จทั้งสองสระ แต่ตอนนี้สระหนองฆ้องไชยเสร็จเรียบร้อยแล้วแต่สระหนองยางยวงยังถมไม่เต็มตอนแรกผู้รับเหมารับปากว่าจะทำให้เสร็จ ไม่ทราบว่าตอนหลังฝ่ายบริหารไปคุยกับผู้รับเหมาอย่างไร ถ้าจะเอางบของ อบต.ไม่ดำเนินการให้เสร็จในส่วนตัวผมผมไม่ให้นะครับเพราะตอนที่ประชุมกันผู้รับเหมาบอกว่าดินจากหนองฆ้องไชยสามารถถมสระหนองยางยวงได้เต็มยังไงก็ขอให้ฝ่ายบริหารช่วยหาผู้รับผิดชอบเรื่องนี้ด้วย

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯในเรื่องของสระหนองยางยวงทางผู้รับเหมาเค้าลงมาแล้วแต่เนื่องจากว่าพื้นดินเปียกและข้างล่างมีน้ำรถแม็คโครไม่สามารถทำงานได้ ทางผู้รับเหมาจะปล่อยให้ถึงหน้าแล้ง ให้รถแม็คโครสามารถลงไปได้ เดี๋ยวพอถึงหน้าแล้งจะตามผู้รับเหมามาอีกครั้งหนึ่ง

**ประธานสภาฯ** ขอเชิญนายผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร สำหรับหมู่ที่ 10 ตอนนี้มีปัญหาเรื่องไฟฟ้าจะดับบ่อย เพราะชาวบ้านปลูกต้นไม้ใกล้สายไฟมาเกินไป ก็อยากจะขอให้ฝ่ายบริหารช่วยติดต่อเจ้าหน้าที่ไฟฟ้าทุ่งสง มาช่วยดำเนินการตัดกิ่งไม้ให้หน่อย

**ประธานสภาฯ** ประธานกล่าวปิดการประชุมเวลา 16.00 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | |  |
|  | | | | | | | | |  |
|  | | | | | | | | |  |
|  |  |  |  |  |  |  |  |  |  |
|  | | | | | | | | |  |
|  |  |  | |  |  | | | |  |
|  | | | | | | | | |  |
|  |  | | | | | | | |  |
|  |  |  | | | | | | |  |
|  |  |  |  | | | | | |  |
|  |  |  |  | | | | | |  |
|  |  |  |  | | | | | |  |
|  |  |  |  | | | | | |  |
|  |  |  |  | | | | | |  |
|  |  |  |  | | | | | |  |
|  |  |  | | | | | | |  |
|  |  | | | | | | | |  |
|  |  |  | | | | | | |  |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  | | | | | | | |
|
|  |  |  | | | | | | | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  |  | | |  |  |  | |
|  |  |  | | | | | | | |
|  |  |  | | | | | | | |
|  |  |  | | | | | | | |